Jiří Langer (etnológ)

Jiří Langer (* 27. apríl 1936, Brno) je český etnograf, historik a múzejný pracovník zameraný najmä na ľudovú architektúru Západných Karpát. Špecializuje sa na terénne výskumy drevených kostolov a ľudovej architektúry. Je spoluzakladateľom viacerých skanzenov, hlavne na Slovensku.

 Život 
náhľad|2017
Detstvo strávil v Prahe v Hanspaulke. Pôvodne sa chcel stať ilustrátorom kníh ako Ondřej Sekora, ku ktorému chodieval domov na hodiny kreslenia. s.181. Ondřej Sekora jako výtvarný mentor / Tomáš Prokůpek. In: Acta Musei Moraviae. Scientiae sociales. -- ISSN 0323-0570. -- Brno : Moravské zemské muzeum. -- 102, 2 (2017), s. 179-187. Získal veľa cenných rád: vziať si ako predlohu kresby Mikoláša Alša a skúsiť nakresliť ich, rovnako ako on, tak aby tam nebolo ani o čiaru viac alebo menej a pritom nepoužiť gumu. Po absolvovaní gymnázia nebol prijatý na štúdium grafiky na Akadémii výtvarných umení a pred vojnou ho zachránila možnosť nastúpiť do tretieho ročníka Strednej umeleckopriemyselnej školy a pokračovať v štúdiu histórie na Filozofickej fakulte Karlovej univerzity.

Roku 1958 sa oženil s Jaroslavou Vavrochovou a na jar 1960 spolu trvale opustili Prahu. V marci 1960 nastúpil ako historik Oravského múzea na Oravský hrad, kde zostal až do roku 1963. V rokoch 19631965 pracoval na Dome osvety v Dolnom Kubíne a v rokoch 19651971 v Oravskej galérii, ktorú spoluzaložil a stal sa jej prvým riaditeľom. Zaslúžil sa o získanie a spracovanie rozsiahleho fondu tradičného výtvarného umenia Oravy, teraz prezentovaného v stálej expozícii ľudovej plastiky na Slanici. Roku 1971, po krátkom pôsobení v Krajskom stredisku pamiatkovej starostlivosti a ochrany prírody v Banskej Bystrici, nastúpil do Valašského múzea v prírode v Rožnove pod Radhošťom, kde pracoval až do roku 1996. Má dve dcéry. Celý život vrátane fotodokumentácie je zaznamenaný v archívu Pameti národa. https://www.pametnaroda.cz/cs/langer-jiri-1936

Ľudové staviteľstvo, skúmané z hľadiska historického, sociálneho a etnografického, chápe ako prostriedok poznania človeka v minulosti, jeho potrieb a možností determinovanými spoločenskými podmienkami. Podieľa sa na riešení problematiky múzeí v prírode v teoretickej a praktickej rovine. Dôraz kladie na vedeckú pravdivosť, maximálnu komplexnosť funkcií a prezentovaných foriem. Patrí k hlavným tvorcom Múzea oravskej dediny; pre Múzeum liptovskej dediny v Pribyline a Ľubovniansky skanzenV skanzene pod Ľubovnianskym hradom stavajú najstaršiu drevenicu spracoval etnografickú štúdiu.

Od roku 1964 spolupracuje na koncepcii a činnosti subkomisie pre ľudové staviteľstvo Medzinárodnej komisie pre štúdium ľudovej kultúry Karpát a Balkánu. Od roku 1986 je člen Asociácie európskych múzeí v prírode. Je člen vedeckých a redakčných rád mnohých múzeí v prírode v Česku a na Slovensku (Múzeum dediny juhovýchodnej Moravy v Strážnici, Skanzen ľudových stavieb Vysočina, Múzeum oravskej dediny, Múzeum kysuckej dediny, Múzeum slovenskej dediny v Martine). Roku 1992 bol pri zrode časopisu Ethnologia europae centralis a v rokoch 19992016 jeho šéfredaktorom. V roku 2011 získal spolu s architektom Karlom Kučom prestížnu cenu Europa Nostra za dvojzväzkovú publikáciu Dřevěné kostely a zvonice.Wooden Churches and Bell Towers of Europe Je čestným členom Českej etnografickej spoločnosti.

 Dielo 

 Monografie 
 Krása v dreve zakliata = Beauté enchanté dans le bois (Variant.)  = Beauty in wood (Variant.) = Schönheit in Holz verzaubert (Variant.) = Zakoldovannaja v dreve krasota (Variant.). (LANGER, Jiří, SVOBODOVÁ, Julie a Magdaléna ROBINSONOVÁ) 1. vyd. Bratislava: Pallas, 1971.
  Trstená 600-ročná. 1. vyd. Martin: Osveta, 1973.
 Valašské muzeum: oživené chalupy a lidé. (LANGER, Jiří a Ladislav BUZEK.) 1. vyd. Ostrava: Profil, 1975.
 Naše lidové stavby. (LANGER, Jiří a Josef VAŘEKA.) 1. vyd. Praha: Albatros, 1983. Edícia Oko.
 Múzeum oravskej dediny: Sprievodca po expozícii.(ČAPLOVIČOVÁ, Zdena, Jiří LANGER a Peter HUBA) Martin: Osveta, 1990.
 Association of European Open Air Museums. Meeting a Langer, Jiří, ed. 14. Tagung des Verbandes Europäischer Freilichtmuseen = 14. Meeting of the Association of European Open-Air Museums: Rožnov pod Radhoštěm 3.-9. 9. 1990, Valašské muzeum v přírodě: Tagungsbericht. Rožnov p. R.: Valašské muzeum v přírodě, 1991. 173 s. ISBN 80-900028-4-6
 Cesty po minulosti Oravy. Dolný Kubín : Huba, 1993. ISBN 80-900551-8-4
 Co mohou prozradit lidové stavby: lidové stavební tradice v severozápadních Karpatech a jejich kulturní funkce. Vyd. 1. Rožnov pod Radhoštěm: Ready, 1997. ISBN 80-238-1007-3
 Dům v Karpatech a přilehlých oblastech balkánských. (LANGER, Jiří a Helena BOČKOVÁ) Rožnov pod Radhoštěm: Valašské muzeum v přírodě, 1999. ISBN 80-238-4290-0
 Studie k lidovému stavitelství III: Architektura v lidové kultuře : systém informací pro počítačový program. Klatovy: Okresní muzeum, 1999. Lidová architektura. ISBN 80-86104-21-4
 Evropská muzea v přírodě. Praha:Baset, 2008. ISBN 80-7340-069-3. Recenzia  
 Dřevěné kostely a zvonice v Evropě.(LANGER, Jiří a Karel KUČA.) Vyd. 1. Praha: Paseka, 2009. ISBN 978-80-7185-982-6. Recenzia 
 Lidové stavby v Evropě. 1. vyd. Praha: Grada, 2010. ISBN 978-80-247-2072-2
 Obydlí v Karpatech a přilehlých oblastech balkánských: syntéza mezinárodního výzkumu. (LANGER, Jiří a Helena BOČKOVÁ.) Vyd. 1. Ostrava: Šmíra-Print, 2010. ISBN 978-80-87427-07-1
 Beskydy: stavby a život v nich. Vyd. 1. Třinec: Wart pro Šmíra-Print, 2011. ISBN 978-80-905079-0-6. 
 Rožnov – město dřevěné. Vyd. 1. Rožnov pod Radhoštěm: Město Rožnov pod Radhoštěm, 2014. Rožnovské malé tisky. ISBN 978-80-87977-01-9
 Za prahem roubených chalup: putování tuláka Valašskem. Vyd. 1. Karolinka: Sdružení pro rozvoj Soláně, 2014. Soláň. ISBN 978-80-88008-01-9
 OG 50 & Rezervované pre budúcnosť.(ĽUPTÁKOVÁ, Eva, Dagmar ADAMUSOVÁ, Jiří LANGER a Ľudovít PETRÁNSKY) V Dolnom Kubíne: Oravská galéria, 2015. ISBN 978-80-88918-31-8.
 Cestou napříč obory a krajinami: k životnímu jubileu vědce a muzejníka Jiřího Langra. (PODOBA, Juraj a Radek BRYOL.) Rožnov pod Radhoštěm: Metodické centrum pro muzea v přírodě Valašské muzeum v přírodě v Rožnově pod Radhoštěm, 2017. ISBN 978-80-87210-65-9. Recenzia in: Museum vivum: sborník Valašského muzea v přírodě v Rožnově pod Radhoštěm. Rožnov pod Radhoštěm: Valašské muzeum v přírodě, 2005, 13(2018), 170-172. ISSN 1803-1358.
 Lidové stavby v České republice. Praha: Národní památkový ústav 2019. ISBN 978-80-86516-99-8. anotace 
 Open-Air Museums in Europe. Cambridge Scholars Publishing 2022. ISBN 978-1-5275-8956-8. náhľad  

 Články 
 Z činnosti Oravskej galérie. In: Zborník Oravského múzea 1. -- (1968), str. 342-343
 Zdobené portály na oravské ľudových domoch. V. Slovenská etnografia 3. - Ročných. 16 (1968), str. 297-317. ISSN 1335-1303.
 Tri roky Oravskej galérie. In: Zborník slovenského národného múzea: etnografia 11. -- (1970), str. 245-252. ISSN 0139-5475.
 Činnosť Oravskej galérie. In: Zborník Oravského múzea 2. -- (1971), s. 236-237
 Pojem "ekotyp" a metodologické problémy jeho vymedzenia. In: Slovenský národopis, Vol. 42, 1994, Č. 1: s. 3-13. ISSN 1335-1303.
 Ľudová alebo vernakulárna architektúra?. Pamiatky a múzeá, vol. 51, 2002, č. 4., p. 20. - 21. ISSN 1335-4353
 Zahraniční trendy a zkušenosti s koncepcí expozic v muzeích v přírodě. In: Museum vivum. Sborník Valašského muzea v přírodě v Rožnově pod Radhoštěm. 3.-4. ročník dostupné online  Rožnov pod Radhoštěm: Valašské muzeum v přírodě, 2007-2008, s. 96-101. ISSN 1803-1358.
 Metodický přístup ke studiu dřevěných kostelů a jejich mezinárodní souvislosti na severovýchodní Moravě a Těšínském Slezsku. In: Vesnická stavební kultura : stavební materiál – domová dispozice – slohové ohlasy – dřevěné sakrální stavby. Brno: Masarykova univerzita, 2014. Etnologické studie, sv. 18., ISBN 978-80-210-7540-5, s. 187-195.
 Mágia Púchovskej doliny. In: Zvuk : časopis pro kulturu a společenské dění -- Zlín. -- ISSN 1214-0139. -- jaro-léto (2019),s. 105-109.

 Výstavy 
 2001 Orava v kresbách Juraja Langera Múzeum oravskej dediny, Zuberec
 2009 Drevené kostoly v Európe: kresby z knihy a fotografie Muzeum a pamětní síň Sigmunda Freuda, Příbor, Česko
 2011 Z rožnovských skicákov Galerie na radnici, Rožnov pod Radhoštěm.ROŽNOV P.R.: Výstava výtvarníka Langera  – regionalnitelevize.cz
 2016 Orava v kresbách Juraja Langera. Drevené kostoly v Európe Múzeum oravskej dediny, Zuberec
 2021 PhDr. Jiří Langer, CSc., etnolog, historik, muzejník  Valašské muzeum v přírodě, Rožnov pod Radhoštěm Valašské muzeum v přírodě, Rožnov pod Radhoštěm: Výstava PhDr. Jiří Langer, CSc., etnolog, historik, muzejník
 2024 PhDr. Jiří Langer, CSc., etnológ, historik, muzejník Slovenské národné múzeum v Martine – Múzeum slovenskej dediny, Jahodnícke háje, Martin Slovenské národné múzeum v Martine – Múzeum slovenskej dediny, Jahodnícke háje, Martin: Výstava PhDr. Jiří Langer, CSc., etnológ, historik, muzejník

 Ocenenia 
 2009 cena Andreja Kmeťa za prínos pre múzejníctvo na Slovensku Cena Andreja Kmeťa  – Ministerstvo kultúry SR
 2011 cena European Union Prize for Cultural Heritage / Europa Nostra AwardsWooden Churches and Bell Towers of Europe – europeanheritageawards.eu
 2016 cena Artis Bohemiae AmicisDaniel Herman předal ocenění Artis Bohemiae Amicis etnologovi Jiřímu Langerovi  – Ministerstvo kultúry ČR
 2019 cena Jože Plečnika Laureáti Ceny Jože Plečnika 2019

 Referencie 

 Externé odkazy 
 Oravská galéria (zakladateľom)
 Moravák, ktorý vzdal hold Orave. In: Týždeň -- Číslo 18 (2016). ISSN 1336-5932.
 Na dobrých základoch sa dá dobre pokračovať In: My – Oravské noviny  -- 15. 7. 2016. ISSN 1336-0051
 Osemdesiatročné jubileum PhDr. Juraja Langera, Csc.  In: Zuberské noviny – Roč. 20, č. 3 (03.08.2016), s. 3-4.
 Drevenice rozprávajú príbehy ľudí, ktorí žili v nich. In: My – Oravské noviny -- 5. 9. 2017. ISSN 1336-0051
 Vytrvale ve stopách Jiřího Langra. In: Národopisný věstník = Bulletin d'ethnographie – Roč. 75 (2016), č. 2, s. 152-159. ISSN: 1211-8117
 Jiří Langer – aktívny ochranca kultúrneho dedičstva Slovenska. In: Zborník slovenského národného múzea v Martine. Etnografia -- Roč. CX (2016), s.141-144. ISSN: 0139-5475
 Juraj Langer – pútnik s vlastnou mapou. [online] In: 23. Kolokvium slovenských, českých a moravských bibliografov v Kysuckej knižnici v Čadci (3. - 5. 10. 2021) s. 49-55. / 23rd Colloquium of Slovak, Czech and Moravian Bibliographers in the Kysuce Library in Čadca. ISBN 978-80-7052-157-1. [cit. 2022-10-13] 
 Osobnosti slovenskej etnológie 17 - Juraj Langer[online]. [cit. 2019-03-15]
 Osobnosti Rožnova p.R. - Jiří Langer[online]. [cit. 2021-10-08]
 Hledání zmizelých světů, Jiří Langer - dokument 2023[online]. [cit. 2024-07-09]

 Zdroj 

Kategória:Českí historici
Kategória:Českí etnografi
Kategória:Osobnosti z Brna
Kategória:Českí muzeológovia